
PANEVĖŽIO RAJONO SAVIVALDYBĖS TARYBA 

SPRENDIMAS
DĖL 0,2523 HA PLOTO ŽEMĖS SKLYPO PIRKIMO SAVIVALDYBĖS FUNKCIJOMS VYKDYTI
 
2026 m. rugpjūčio 27 d. Nr. T2-
Panevėžys

[bookmark: _Hlk18328118][bookmark: _Hlk183697461]		Vadovaudamasi Lietuvos Respublikos vietos savivaldos įstatymo 6 straipsnio 
8 punktu, 15 straipsnio 2 dalies 19 punktu, 4 dalimi, 16 straipsnio 1 dalimi, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo                          6 straipsnio 5 punktu, 8 straipsniu, 12 straipsnio 1 ir 2 dalimis, Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Panevėžio rajono savivaldybės tarybos 2026 m. birželio 25 d. sprendimu Nr. T-134 „Dėl Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4.1, 5.1 ir 9.1 papunkčiais, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu, Panevėžio rajono savivaldybės tarybos 2026 m. birželio 25 d. sprendimu Nr. T-150 „Dėl 0,2523 ha ploto žemės sklypo įsigijimo savivaldybės funkcijoms vykdyti“, Pastatų ar kitų nekilnojamųjų daiktų pirkimo Panevėžio rajono savivaldybės vardu tvarkos aprašo, patvirtinto Panevėžio rajono savivaldybės tarybos 2020 m. balandžio 2 d. sprendimu Nr. T-84 „Dėl pastatų ar kitų nekilnojamųjų daiktų pirkimo Panevėžio rajono savivaldybės vardu tvarkos aprašo patvirtinimo“, 4, 5 ir 6 punktais, Panevėžio rajono savivaldybės taryba   n u s p r e n d ž i a:
	1. Pirkti 0,2523 ha privačios nuosavybės teise valdomą žemės sklypą (kadastro 
Nr. ((duomenys neskelbtini)), unikalus (duomenys neskelbtini), žemės sklypo naudojimo paskirtis – kita, žemės sklypo naudojimo būdas – komercinės paskirties objektų teritorijos), kuris bus naudojamas visuomenės reikmėms, už 25 000 Eur.
	2. Įgalioti Panevėžio rajono savivaldybės administracijos direktorių Panevėžio rajono savivaldybės vardu pasirašyti dokumentus, reikalingus šio sprendimo 1 punkte nurodytam turtui pirkti.
	3. Nupirkus pagal sandorį šio sprendimo 1 punkte nurodytą turtą Panevėžio rajono savivaldybės nuosavybėn, perduoti Panevėžio rajono savivaldybės administracijai (kodas 188774594) valdyti, naudoti ir disponuoti juo patikėjimo teise.
	Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Agneta Slušnytė
2026-08-11


PANEVĖŽIO RAJONO SAVIVALDYBĖS ADMINISTRACIJOS
ARCHITEKTŪROS SKYRIUS

Panevėžio rajono savivaldybės tarybai


SAVIVALDYBĖS TARYBOS SPRENDIMO „DĖL 0,2523 HA PLOTO ŽEMĖS SKLYPO PIRKIMO SAVIVALDYBĖS FUNKCIJOMS VYKDYTI“ PROJEKTO 
AIŠKINAMASIS RAŠTAS 

2026 m. rugpjūčio 11 d.
Panevėžys

1. Sprendimo projekto tikslai ir uždaviniai
             Panevėžio rajono savivaldybės (toliau – Savivaldybė) tarybos sprendimo ,,Dėl 0,2523 ha ploto žemės pirkimo savivaldybės funkcijoms vykdyti“ projekto (toliau – Projektas) tikslas – pritarti pirkti 0,2523 ha privačios nuosavybės teise valdomą žemės sklypą (kadastro Nr. ((duomenys neskelbtini)), unikalus (duomenys neskelbtini), žemės sklypo naudojimo paskirtis – kita, žemės sklypo naudojimo būdas – komercinės paskirties objektų teritorijos), kuris bus naudojamas visuomenės reikmėms, už 25 000 Eur.
2. Siūlomos teisinio reguliavimo nuostatos ir laukiami rezultatai
	Pritarus sprendimo projektui, sklypas būtų perkamas vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Aprašas).
	3.  Lėšų poreikis ir šaltiniai
	Lėšų poreikis – 25 000,0 Eur iš Panevėžio rajono savivaldybės biudžeto. 
4. Kiti reikalingi pagrindimai, skaičiavimai ar paaiškinimai
Lietuvos Respublikos vietos savivaldos įstatymo 6 straipsnio 8 punktas numato, kad viena iš savarankiškųjų savivaldybės funkcijų yra ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas, o 7 straipsnio 19 punktas numato, kad viena iš valstybinių (valstybės perduotos savivaldybėms) funkcijų yra jaunimo politikos įgyvendinimas, vykdymas.
Lietuvos Respublikos vietos savivaldos įstatymo 16 straipsnio 1 dalyje nustatyta, kad savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami.
Žemės sklypo paskirtis pagal Panevėžio rajono savivaldybės teritorijos bendrąjį planą gali būti kita, naudojimo būdas – visuomeninės paskirties teritorijos.
Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, savivaldybė turtą gali įgyti pagal sandorius.

